Na temelju članka 87. Zakona o proračunu (“Narodne novine“ broj 87/08, 136/12 i 15/15) i 27. Statuta Grada Zlatara («Službeni glasnik Krapinsko – zagorske županije» broj 36A/13 i 9/18, 9/20) Gradsko vijeće Grada Zlatara na 31. sjednici, održanoj 14. prosinca 2020. godine, donijelo je

O D L U K U

# o zaduživanju Grada Zlatara za realizaciju kapitalnog projekta Dogradnja sustava javne rasvjete Grada Zlatara

Članak 1.

Grad Zlatar zadužit će se putem dugoročnog kredita do iznosa od 2.100.000,00 kuna kod Hrvatske poštanske banke, za realizaciju kapitalnog projekta, program A261001, K100003 Dogradnja sustava javne rasvjete Grada Zlatara, planiranog u Proračunu Grada Zlatara za 2020. godinu i 2021. godinu.

Članak 2.

Kredit iz članka 1. ove Odluke koristit će se pod sljedećim uvjetima:

|  |  |
| --- | --- |
| Namjena kredita: | Dogradnja sustava javne rasvjete Grada Zlatara |
| Vrsta kredita: | dugoročni kredit za financiranje dogradnje sustava javne rasvjete |
| Iznos kredita: | 2.100.000,00 HRK |
| Kamatna stopa: | redovna 1,50% godišnje, fiksno |
| Rok korištenja: | do 12 mjeseci, kredit će se koristiti sukcesivno i to namjenski nakon prezentacije potrebne dokumentacije od strane Korisnika kredita (računa, proračuna, ugovora o kupoprodaji i sl.) i to isplatom na račun dobavljača |
| Poček: | bez počeka |
| Rok i način otplate: | u 60 jednakih mjesečnih rata koje dospijevaju svakog zadnjeg u mjesecu, od kojih prva dospijeva na naplatu 31.01.2022. godine, a zadnja 31.12.2026. godine. |
| Naknada za obradu zahtjeva: | 0,50% na iznos odobrenog kredita, min. 500,00 kuna, jednokratno |
| Instrumenti osiguranja: | Financijski instrumenti Korisnika kredita (zadužnice); suglasnost Vlade RH za zaduženje |

# Članak 3.

Grad Zlatar će s Hrvatskom poštanskom bankom d.d. sklopiti ugovor o kreditu pod uvjetima iz članka 2. ove Odluke, po dobivenoj suglasnosti Vlade Republike Hrvatske sukladno članku 87. Zakona o proračunu.

Članak 4.

Ovlašćuje se gradonačelnica Grada Zlatara za sklapanje ugovora iz članka 3. ove Odluke te izdavanje instrumenata osiguranja.

Članak 5.

Ova Odluka stupa na snagu danom donošenja. Objavit će se u Službenom glasniku Krapinsko-zagorske županije i na internetskim stranicama Grada Zlatara.

GRADSKO VIJEĆE GRADA ZLATARA

KLASA: 403-01/20-01/01

URBROJ: 2211/01-01-20-29

Zlatar, 14. prosinca 2020.

 PREDSJEDNICA GRADSKOG VIJEĆA

 Danijela Findak